polyglot-tagger/wikipedia-language-snippets-filtered huggingface dataset:
భారతీయ చక్రవర్తులలో సుప్రసిద్ధుడైన శ్రీకృష్ణదేవరాయల అల్లుడైన రామరాయలను ఆ కారణంగానే అళియ రామరాయలని వ్యవహరిస్తారు. రాంరాయలు కృష్ణదేవరాయల ఆస్థానంలో సమర్థుడైన అధికారిగా, సైన్యనిర్వహణలో వీరునిగా, గొప్ప రాజనీతివేత్తగా పేరొందారు. మగసంతానం లేకుండా కృష్ణదేవరాయలు మరణించగా ఆయన తమ్ముడు అచ్యుతరాయలను, ఆపై బాలుడగు సదాశివరావును పరిపాలనలో ఉంచి తానే రాజ్యతంత్రాన్ని నడిపారు రామరాయలు. ఈ కారణంగా తిమ్మరాజనే మంత్రి రామరాయలను బంధించబోగా వేరే నాయకుల సహకారంతో తిమ్మరాజును ఓడించి తాను రాజ్యపాలన చేపట్టాడు. రామరాయలతో విజయనగర సామ్రాజ్య చరిత్రలో ఆరవీటి వంశపాలన ప్రారంభమయింది. ఆపైన వరుస విజయాలతో దక్కన్‌లోని సుల్తానులను అణగదొక్కడంతో వారందరూ ఏకమై తళ్ళికోట వద్ద జరిగిన యుద్ధంలో విజయనగర సేనలను ఓడించి, రామరాయలను చంపారు. అంతటితో విజయనగర సామ్రాజ్య ప్రభ తగ్గిపోయింది. అళియ రామరాయల చరిత్రను రాయడంలో వీరభద్రరావు కొత్త అంశాలను తెరపైకి తెచ్చారు.
తరువాత ఈ గ్రంథం 1945లో ప్రచురితమైంది. ఫెరిస్తా అనే విదేశీ యాత్రికుడు, చరిత్రకారుడు అళియ రామరాయలు పూర్వం గోల్కొండ నవాబైన కుతుబ్‌షా వద్ద పనిచేసెననీ, మరొక సుల్తాను ఆయన కోటపై పడి దాడిచేస్తే ప్రాణాలరచేతిలో పెట్టుకుని పారిపోగా గోల్కొండ కుతుబ్‌షా తరిమేసెననీ, అప్పుడు కృష్ణదేవరాయల వద్ద ఉద్యోగం సంపాదించాడనీ వ్రాశారు. అదికూడా ఎవరో అనామకుడైన చరిత్రకారుడు చెప్పగా విశ్వసిస్తూ వ్రాశారు. అళియ రామరాయల ప్రవర్తన, వ్యక్తిత్వం, తళ్ళికోట యుద్ధంలో వీరత్వంతో పోరాడి మరణించిన విధానం చూడగా అది సరికాదని నమ్మిన వీరభద్రరావు లోతైన పరిశోధన చేసి ఈ పుస్తకం రాశారు.
విజయనగర సామ్రాజ్యం పతనం అంచుల్లో ఉన్న సమయంలో విజయనగర చక్రవర్తి అయిన అళియ రామరాయలు గురించి రాసిన చరిత్ర గ్రంథమిది. ప్రముఖ చారిత్రికులు, పత్రికా సంపాదకులు చిలుకూరి వీరభద్రరావు ఈ గ్రంథాన్ని రచించారు. ఎన్నో చరిత్ర గ్రంథాలు రచించిన చిలుకూరి వీరభద్రరావు విజయనగర సామ్రాజ్య ఆఖరి పాలనావంశానికి ఆద్యుడైన అళియ రామరాయల జీవిత చరిత్రను సప్రమాణికంగా వివరించారు.
సా.శ. 1650 ప్రాంతంలో ఐజ మహళ్ తో పాటు, ఈ ధరూర్ మహళ్ ను ముష్ఠిపల్లి వీరారెడ్డి నాడగౌడుగా పరిపాలించాడు. ఇతనికి మగ సంతానం లేకపోవడం చేత పెద్దారెడ్డి అను వ్యక్తిని ఇల్లరికపు అల్లునిగా తెచ్చుకున్నాడు. వీరారెడ్డి అనంతరం పెద్దారెడ్డి ఈ ప్రాంతాలకు నాడగౌడికానికి వచ్చాడు. ఈ కాలంలోనే ఐజ, ధరూర్ లతో పాటు మరికొన్ని ప్రాంతాలు పెద్దారెడ్డి నాడగౌడికం కిందికి చేరాయి.
పూర్వపు పాలమూరు జిల్లా వరప్రధాయిని. జిల్లాలోని అనేక చిన్న, మధ్య తరహా ప్రాజెక్టులకు జలజీవాన్ని అందిస్తున్న ప్రియదర్శిని జూరాల ప్రాజెక్టు, సాగు, తాగు నీటి కొరకు ఏర్పాటుచేసిన నెట్టెంపాడు ప్రాజెక్టులు ఈ మండలంలోనే ఉన్నాయి. గద్వాల సంస్థాన మూల పురుషులు పాలించిన నేల ఇది. నవాబులకు అలవాలమై వెలిగిన ఉప్పేరు ఈ మండలంలోని ప్రాంతమే. కృష్ణానది ఈ మండలంలో ప్రవహిస్తుంది. పాగుంట, చింతరేవుల వంటి పుణ్యక్షేత్రాలు ఈ మండలంలో ఉన్నాయి. మండలంలోని ఉప్పేరు, గార్లపాడు, ఖమ్మంపాడు, నర్సన్‌దొడ్డి మొదలగు గ్రామాలలో పురావస్తు శాఖ తవ్వకాలు చేపట్టి క్రీ. పూ. 3 వ శతాబ్ది నాటి ఆనవాళ్ళను వెలికితీసింది. మండలంలోని గంగనపల్లి గ్రామానికి చెందిన వెంకట్రావు మహబూబ్ నగర్ జిల్లా పరిషత్ చైర్మెన్‌గా పనిచేశాడు.జీవనది లాంటి కృష్ణానది మండలంలో ప్రవహిస్తున్నా, తెలంగాణ రాష్ట్రంలో రాష్ట్ర భూగర్భ జల వనరుల శాఖ తన నివేదికలో రాష్ట్రంలోని అన్ని ప్రాంతాలలో కంటే ధరూర్ మండలంలో అత్యధికంగా 39.2 మీటర్లలోకి భూగర్భజలాలు పడిపోయాయని నివేదిక ఇవ్వడం మండలానికి చెందిన భౌగోళికపర విషాదం.
ధరూర్ మండలంలో ఉప్పేరు, గార్లపాడు, ఖమ్మంపాడు, నర్సన్‌దొడ్డి మొదలగు గ్రామాలలో పురావస్తు శాఖ తవ్వకాలు చేపట్టి, కొన్ని శ్మశాన వాటికలను కనిపెట్టింది. నాలుగు పెద్ద గోతులను కనుగొన్నారు. ముతక బండలను చుట్టూ పేర్చిన సమాధులను బయల్పరిచారు. దారులకు శుద్ధి చేసిన గ్రానైట్ పలకలు పరిచి ఉండటాన్ని గమనించారు. ఒక గోతి కుటుంబ సమాధి గుంతగా తేల్చారు. అందులో అంత్యక్రియల వస్తువులు ఉన్నాయని చెప్పారు. ఈ వస్తువులు మూడు స్తరాల లో, మూడు వేరు వేరు కాలాలకు చెందినవిగా గుర్తించారు. మరొక గుంతలలో ఉత్తర, దక్షిణ అభిముఖాలుగా ఉన్న పెద్దల అస్తిపంజరాలను కనుగొన్నారు. నలుపు, ఎరుపు రంగు మట్టిపాత్రలు, ఎరుపు రంగు పూత పూసిన నలుపు పాత్రలు, బ్లేడులు, ఉలులు, కత్తులు వంటి ఇనుప వస్తువులు ఉన్నాయి. కొన్ని మట్టి పాత్రలపై బ్రహ్మీ లిపిలోని 'మా' వంటి అక్షరాన్ని గుర్తించారు. ఇది సా.శ. పూ. 3 వ శతాబ్ది నాటిదని తేల్చారు.
ఇది సమీప పట్టణమైన గద్వాల నుండి 10 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మహబూబ్ నగర్ జిల్లా లో ఉండేది. ప్రస్తుతం ఈ మండలం గద్వాల రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 15 రెవెన్యూ గ్రామాలు ఉన్నాయి.మండల కేంద్రం ధరూర్.
ధరూర్ మండల పరిషత్ చైర్‌పర్సన్‌గా ధరూర్ గ్రామానికి చెందిన శాంతి ఎన్నికైంది. ఈమె మండల మాజీ జడ్పిటిసీ సభ్యుడు కర్రెన్న కోడలు. జాంపల్లి గ్రామానికి చెందిన పద్మ మండల జడ్పిటిసీ సభ్యురాలుగా ఎన్నికైంది.
ధరూర్ మండలానికి తూర్పున గద్వాల మండలం, దక్షిణాన గట్టు మండలం, ఉత్తరాన ఆత్మకూర్, నర్వ మండలాలు, ఆగ్నేయాన మల్దకల్ మండలం, పశ్చిమాన కర్నాటకలోని రాయచూరు జిల్లా సరిహద్దులుగా ఉన్నాయి.
నిమ్మల శంకర్ తెలుగు చలనచిత్ర దర్శకుడు, నిర్మాత, రచయిత. జయం మనదే రా వంటి బ్లాక్ బస్టర్ చిత్రాలకు దర్శకత్వం వహించాడు. కమర్షియల్ మెయిన్‌ స్ట్రీమ్ ఫార్మాట్‌లోనే తనదైన కమిట్‌మెంట్‌తో సామాజిక చైతన్యం కలిగించే చిత్రాలను రూపొందించాడు. 2011లో శంకర్ తీసిన జై బోలో తెలంగాణ సినిమా ఐదు నంది అవార్డులను గెలుచుకుంది. 2011 సెప్టెంబరులో గోవాలో జరిగిన 6వ దక్షిణాసియా చలన చిత్రోత్సవంలో ప్రదర్శించబడింది.
1997లో ఎన్‌కౌంటర్ సినిమాతో కెరీర్ మొదలుపెట్టి శ్రీరాములయ్య, జయం మనదేరా, భద్రాచలం వంటి సినిమాలతో మంచి దర్శకుడిగా పేరు సాధించారు. ఇక తెలంగాణ ఉద్యమ నేపథ్యంలో సమకాలీన పరిణామల, తెలంగాణ ఉద్యమం, విద్యార్థుల ఆత్మహత్యలు, కేంద్ర ప్రభుత్వ వైఖరిను కథగా అల్లుకుని ఆయన తీసిన ‘జై బోలో తెలంగాణా’ సినిమా ‘మినియేచర్ ఆఫ్ ఎ మూమెంట్’గా ప్రశంసలు అందుకుంది.
2011 లో సరోజినిదేవి ఉత్తమ జాతీయ సమగ్రతా చిత్రం - జై బోలో తెలంగాణా, ఉత్తమ దర్శకుడు - ఎన్.శంకర్‌ కు అవార్డు, ఉత్తమ నేపథ్య గాయకుడు - గద్దర్.
భక్తి, శృంగార రసాలు ప్రధానంగా కలిగి ఉన్న ఈ ద్విపద కావ్యంలో మొత్తం 5 ఆశ్వాసాలు ఉన్నాయి. కవి వీటిని రెండు భాగాలుగా విభజించాడు. మొదటి మూడు ఆశ్వాసాలను పూర్వభాగంగా, చివరి రెండు ఆశ్వాసాలను ఉత్తరభాగంగా విభజించాడు. ఈ కథలను శుకమహర్షి పరీక్షిత్తు మహారాజుకు వినిపిస్తాడు. సత్యభామా గర్వభంగం, లక్ష్మీదేవి గర్వభంగం, మార్కాండేయోపాఖ్యానం, బ్రహ్మ గర్వభంగం, పుండరీకోపాఖ్యానం, శివ గర్వభంగం, నారద గర్వభంగం అనే ఏడు కథల సమాహారమే ఈ విష్ణుమాయావిలాసము. ఎల్లన రచించిన పద్యకావ్యాన్ని యథాతథంగా ద్విపదకావ్యంగా మార్చినప్పటికీ కంకంటి నారాసింహరాజు స్వంత పాండిత్యాన్ని కూడా కొంత ప్రదర్శించాడు. అంత్యానుప్రాస, అనుప్రాస, ఛేకానుప్రాస, యమకం మొదలైన శబ్దాలంకారాలను విరివిగా కావ్యంలో వాడాడు. అచ్చతెలుగు నుడికారాలను ప్రయోగించాడు. కకారాదిస్తుతి, గుణితము, నిర్యోష్ఠ్య ముక్తపదగ్రస్తము, ఓష్ఠ్య నిర్యోష్ఠ్యమేళనము, చలజిహ్వ, అనుష్టుప్ గర్భితము, సీసగర్భితము, కందగర్భితము మొదలైన చిత్ర, గర్భకవిత్వాన్ని ఈ కావ్యంలో రచించాడు. ఈ కావ్యాన్ని ప్రామాణికంగా తీసుకుని బహుజనపల్లి సీతారామాచార్యులు తన ఆంధ్ర శబ్ద రత్నాకరములో 104 ప్రయోగాలను స్వీకరించాడు.
ఈ కావ్యాన్ని మొట్టమొదట పాలపర్తి నాగేశ్వరశాస్త్రి లేఖక ప్రమాదాలను సవరించి పరిష్కరించాడు. ఇతడు వ్యాకరణం అంగీకరించని ప్రయోగాలను దిద్దకుండా కవి ప్రయోగాలను యథాతథంగా ఉద్ధరించాడు. ఈ గ్రంథాన్ని మొదటిసారి చెన్నపురిలోని విద్వన్మనోరంజనీ ముద్రాక్షరశాలలో పాలపర్తి నాగేశ్వరశాస్త్రి, మద్దాళి అయ్యపరాజు, గోవిందరాజు అప్పయ్య పంతులు, రామచంద్రుని కామయ్య పంతులు సా.శ1865లో ప్రకటించారు. కానీ తరువాతి కాలపు పరిష్కర్తలు, వేదం వేంకటరాయశాస్త్రి వంటివారు పరిష్కరణమంటే వ్యాకరణానుకూలంగా దిద్ది ప్రకటించడమనే భావాన్ని తీసుకు వచ్చారు.
విష్ణుమాయా విలాసము అనే పేరుతో ఒక పద్యకావ్యాన్ని చింతలపూడి ఎల్లన అనే కవి మొదట వ్రాశాడు. ఇతడు 16వ శతాబ్దం పూర్వార్థానికి చెందినవాడు. ఈ కావ్యాన్ని కంకంటి పాపరాజు తమ్ముడు కంకంటి నారసింహరాజు యథాతథంగా ద్విపదలోకి పరివర్తించాడు. కంకంటి నారసింహరాజు సా.శ1600-1610 ప్రాంతాలలో ఈ రచన చేశాడు. ఈ కావ్యాన్ని శ్రీరామునికి అంకితమిచ్చాడు.పుష్పగిరి తిమ్మన ఈ కృతికి సహాయకుడిగా ఉన్నాడు.
మొదట పరిష్కరింపబడిన కావ్యంలోని గణ యతి దోషాలను, ఇతర వ్యాకరణ దోషాలను సవరించి ఉన్నం జ్యోతివాసు అనే యువ పండితుడు పరిష్కరించి 2011లో తిరుమల తిరుపతి దేవస్థానం వారి ఆర్థిక సహాయంతో ఈ కావ్యాన్ని ప్రకటించాడు.
శుద్ధమైన ఇర్బియం మెత్తని, తీగెలు, రేకులుగా సాగు లక్షణమున్నలోహం.ఇర్బియం మెత్తటి మూలకమైన ప్పటికి గాలిలో స్థిరంగా ఉంది, తతిమ్మా అరుదైన మృత్తిక లోహాలవలె కాకుండగా, నెమ్మదిగా ఆక్సీకరణ పొందును.ఈ మూలకం యొక్క లవణాలు గులాబీ రంగులో ఉండును.ఈ మూలకం మామూలు కాంతిలో, అతినీలలోహిత కాంతిలో, పరాణు కాంతిలో ఒకప్రత్యేక మైన అవశోషణ వర్ణక్రమముబంధనం కలిగి యున్నది.
19 కన్న తక్కువ ఉష్ణోగ్రత వద్ద ఫెర్రో మాగ్నెటిక్ ధర్మాలను,19-80 మధ్యలో అంటి ఫెర్రో మాగ్నెటిక్ గుణాలను,80 దాటినచో పారా మాగ్నెటిక్ లక్షణాన్ని ప్రదర్శిస్తుంది.ఇర్బియం మూలకపు అణువు ప్రోపెల్లరు ఆకారపు కేంద్రీయ సమూహాసౌష్టవము కలిగి, ఇర్మియం పరమాణు లమధ్య దూరం 0.35 ఉండును.
భూమి ఉపతితల పటలంలో ఇర్బియం 3.5 మి.గ్రాము /కిలో ఉండును.సముద్ర జలంలో8.7107మి.గ్రాం /లీటరు భూమి ఉపరితల మట్టిలో తగినంత పుష్కలంగా లభించు మూలకాలలో ఇర్బియం 45 వది. ఇర్బియం అరుదైన మృత్తిక, మిగతా అరుదైన మృత్తికలవలె ఇదికూడా ప్రకృతిలో విడిగా మూలకంరూపంలో లభ్యం కాదు, కాని ఇది మోనజైట్ ఇసుకఖనిజంలో లభించును. గతంలో ముడిఖనిజాల నుండి అరుదైన మృత్తికలను వేరుచేయ్యడం చాలా కష్ట తరంగా, అధిక ధనవ్యయంతో కూడుకున్నదై యుండేది. కాని 20 శతాబ్దిలో పరివర్తన వర్ణలేఖన విధానాన్ని అభివృద్ధి పరచిన పిమ్మట, అరుదైన మృత్తిక మూలాల ను, వాటి సమ్మేళనాలను వేరుచేయ్యటం సులభతరం అయ్యింది.
ఇర్బియాన్ని మొదట 1843 లో కార్ల్ గుస్తఫ్ మోసండర్ అను స్వేడన్ శాస్త్రవేత్త కనుగొన్నాడు.గాడో లినైట్ అనే ఖనిజం నుండి ఇర్బిడియాన్ని మూడు భాగాలుగా వేరుచేసివాటికి ఇట్రియా , టేర్బియా అని పేర్లు పెట్టాడు. ఇర్బియాన్ని మొదట స్విడనులోని ఇట్టర్బి అనుగ్రామంలో లభించిన ఖనిజం నుండి మొదటగా కనుగోనటం వలన, ఆ గ్రామనామం కలిసివచ్చేలా ఇర్బియం అని నిర్ణయించారు.
ఇర్బియం ఒక రసాయనిక మూలకం. మూలకాల ఆవర్తన పట్టికలో ల్యాంథనాయిడుల శ్రేణికి చెందిన, బ్లాకుకు చెందిన,6 వపిరియడ్‌కు చెందిన మూలకం. ప్రకృతిలో ఈ మూలకం సాధారణంగా ఇతర మూలకాలఖనిజాల లతో కలిసి భూమిలో లభిస్తుంది.
ఇర్బియం సజల సల్ఫ్యూరిక్ ఆమ్లంలో కరిగిజలయోజిత ఇర్బియం ఆయానులను ) ఏర్పరచును.ఇది గులాబి-ఎరుపు రంగులో ఉన్న 9]3+ హైడ్రేటేడ్ సంక్లిష్టమైన సమ్మేళనం.
ఇర్బియం గాలిలో మెల్లగా ఆక్సీకరణ వరణ వలన మెరుపు తగ్గి మసక బారుతుంది. అలాగే గాలిలో త్వరగా దహనం చెంది ఇర్బియం ఆక్సైడును ఏర్పరచును.
ఇర్బియం ఎలక్ట్రో ధనాత్మకత కలిగియుండి, చల్లనినీటిలో మెల్లగా, వేడినీటిలో వేగంగా చర్యలో పాల్గొని ఇర్బియం హైడ్రోక్సైడ్‌ను ఏర్పరచును.
శ్రీ దత్తోపంత్ ఠెన్గడీ గారు 1920 వ సంవత్సరంలో దీపావళి పర్వదినాన వార్ధా అనే కుగ్రామం లో జన్మించారు. వీరు వృత్తి నైపుణ్యం గల న్యాయవాది, దార్శనికులు, సంస్థాగతులు, దూరదృష్టి కలవారు. ఆర్వి లోని "వానర సేన", ఉన్నత పాఠశాల విద్యార్థి సంఘాలకి అధ్యక్షత వహించి చిన్నతనం లోనే తన నిరుపమాన నాయకత్వ లక్షణాలను ప్రదర్శించారు. వీరు స్వాతంత్ర్య పోరాటంలో చురుకుగా పాల్గొనేవారు. 1936 నుండి 1938 వరకు హిందూస్తాన్ సోషలిస్ట్ రిపబ్లికన్ అసోసియేషన్ లో సభ్యత్వం కలిగి ఉన్నారు. వీరు 1950-51 కాలంలో భారత జాతీయ ట్రేడ్ యూనియన్ కాంగ్రెస్ నకు కార్యనిర్వహణాధికారిగా పనిచేసారు. వీరు తపాలా, రైల్వే కార్మికుల సంఘం తో కూడా సంబంధాలు కలిగివుండేవారు. గురూజీగా పిలువబడే శ్రీ మాధవ్ రావ్ సదాశివరావ్ గొల్వాల్కర్, సమకాలీన నాయకులైన బాబా సాహెబ్ అంబేడ్కర్, పండిత్ దీనదయాళ్ ఉపాధ్యాయ వంటి వారి ప్రభావం ఠెన్గడీ గారి పై ఎక్కువగా ఉండేది. కాలంతో పాటు అనేక సంస్థలను ప్రారంభించిన వీరు హిందూధర్మ, భారత దర్శన సిద్ధాంతాలకు కట్టుబడ్డారు.
దత్తోపంత్ బాపూరావ్ ఠెన్గడీ, ఒక గొప్ప హిందూత్వవాది, భారతీయ కార్మిక సంఘ నాయకుడు, స్వదేశీ జాగరణ్ మంచ్, భారతీయ మజ్దూర్ సంఘ్, భారతీయ కిసాన్ సంఘ్ ల వ్యవస్థాపకులు. వీరు మహారాష్ట్ర లోని వార్ధా జిల్లా, అర్వి అను గ్రామంలో జన్మించారు.
ఠెన్గడీ గారు అక్టోబరు 14 వ తేదీన మరణించే వరకు రాష్ట్రీయ స్వయం సేవక్ సంఘ్ యొక్క పూర్తి సమయ ప్రచారక్ గా పనిచేసారు. వీరు భారతదేశ సామాజిక, ఆర్థిక జీవన పరిస్థితుల పైన తనదైన శైలిలో ముద్ర వేసి, భావితరం వారికి మార్గదర్శకం చేసారు. నిరాడంబర జీవనం, ప్రతీ విషయం పైన సరైన అవగాహన, లోతైన, స్పష్టమైన ఆలోచనలు, దృఢ విశ్వాసం, అకుంఠిత దీక్ష వీరి సుగుణాలు.
వీరి రాజకీయ, సామాజిక, ఆర్థిక అంశాల పై పట్టు, అద్భుత వాక్చాతుర్యం సభికులను మంత్రముగ్ధుల్ని చేస్తాయి. పాశ్చాత్య విధానాలైన పెట్టుబడిదారీ, సామ్యవాద విధానాల పై విసుగు చెంది, సనాతన ధర్మం ఆధారంగా, సామాజిక, ఆర్థిక అభివృద్ధి కొరకు ఒక క్రొత్త మూడవ విధానాన్ని కనుగొన్నారు. తన భావజాలం ఆధారంగానే కాకుండా తన అనుభవం ఆధారంగా కూడా అనేక పుస్తకాలను వ్రాసారు. వాటిలో కొన్ని: ద థిర్ద్ వే; మొడ్రనైజేషన్ వితౌట్ వెస్ట్రనైజేషన్: వాట్ సస్‌టైన్‌స్ సంఘ్?
అవర్ నేష్నల్ రినైసెంస్, ఇట్స్ డైరెక్షన్‌స్ అండ్ డెస్టినేషన్; నేషనల్ పర్స్యూట్; ద గ్రేట్ సెంటినెల్ అండ్ ద పర్స్పెక్టివ్.
వీరు భారతదేశం అంతటా విస్తృతంగా పర్యటించారు. వీరు 1969 లో పార్లమెంటు ప్రతినిధి బృంద సభ్యునిగా సోవియేట్ యూనియన్, హంగరీ దేశాలను, 1979 లో 2వ అంతర్జాతీయ వర్ణవివక్ష వ్యతిరేక సభ కొరకు స్విజర్ల్యాండు లోని జెనీవా నగరాన్ని పర్యటించారు. వీరిని అమెరికా, కెనడా, బ్రిటన్, యుగోస్లేవియా దేశాలు కార్మికోద్యమం మీద సరళీకృత విధానాల ప్రభావాన్ని అధ్యయనం చేయుటకు తమ దేశాలకి ఆహ్వానించాయి. వీరి ప్రతిభ కారణంగా చైనా, ఇండొనేషియా, బంగ్లాదేశ్, బర్మా, థాయ్ ల్యాండ్, మలేశియా, కెన్యా, ఉగాండా, టాంజానియా లాంటి దేశాలను అనేకానేక సందర్భాల్లో సందర్శించారు.
భారతీయ మజ్దూర్ సంఘ్ , భారతీయ కిసాన్ సంఘ్ , స్వదేశీ జాగరణ్ మంచ్ , సామాజిక్ సమరసతా మంచ్, సర్వ- పంథ్ సమదార్ మంచ్, పర్యావరణ్ మంచ్ లాంటి సంస్థలను స్థాపించి వాటి అభివృద్ధికి పాటుపడ్డారు. అంతేగాక, అఖిల భారతీయ విద్యార్థి పరిషత్, అఖిల భారతీయ అధివక్త పరిషత్, అఖిల భారతీయ గ్రాహక్ పంచాయత్, భారతీయ విచార కేంద్ర్ లాంటి సంస్థలకు వ్యవస్థాపక సభ్యులు.
1964-76 కాలంలో రాజ్యసభకు రెండు మార్లు ఎన్నికకాబడి, 1968-70 కాలంలో దానికి ఉపాధ్యక్షతను వహించారు. వీరు పార్లమెంటు సభ్యునిగా చేపట్టిన ప్రతి పనిలో తనదైన శైలిని వ్యక్తపరిచేవారు. 1975 వ సంవత్సరంలో అత్యవసర పరిస్థితికి వ్యతిరేకంగా అన్ని రాజకీయ శక్తులను ఏకాభిప్రాయానికి తేవడంలో వర్ణనాతీతమైన నాయకత్వ ప్రతిభను కనపరిచారు.
దత్తోపంత్ ఠెన్గడీ గారు,2004 అక్టోబరు 14 వ తేదీన మెదడులో రక్తస్రావంతో పరమపదించారు. వీరి మృతి పట్ల జాతీయ, అంతర్జాతీయ స్థాయి ప్రముఖులు సానుభూతిని తెలిపారు.
గూగుల్ వారి హోమ్‌పేజీలో లోగోలను ఫీచర్ చేస్తుంది, సాధారణంగా ప్రభుత్వ సెలవుదినాల కోసం. గతంలో, వసంతకాలం ప్రారంభం, అర్థం చేసుకున్న వార్షికోత్సవం లేదా లేజర్ ఆవిష్కరణ వంటి సంఘటనలు జరుపుకునేవారు. అసలు గూగుల్ " డూడుల్ " 1998లో సెర్గీ బ్రిన్ మరియు లారెన్స్ ఇ. పేజ్ బర్నింగ్ మ్యాన్ ఫెస్టివల్‌కు హాజరవుతున్నప్పుడు, వారు ఆఫీసుకు దూరంగా ఉన్నారని మరియు సిస్టమ్‌లు క్రాష్ అయితే సహాయం చేయలేరని చూపించడానికి.
విజేత యొక్క డూడుల్ హోమ్‌పేజీలో కనిపిస్తుంది. వారు తమకు నచ్చిన కళాశాలకు $30,000 స్కాలర్‌షిప్, వారి డూడుల్‌తో కూడిన -షర్ట్, , డిజిటల్ డిజైన్ టాబ్లెట్ మరియు వారి పాఠశాలకు సంబంధించి $100,000 టెక్నాలజీ గ్రాంట్ టాబ్లెట్‌లు లేదా లను కూడా అందుకుంటారు.
డూడుల్ 4 గూగుల్ ఇండియా మొదటి ఎడిషన్ 2009లో జరిగింది. ఈ ఏడాది పోటీకి థీమ్ 'మై ఇండియా'. విజేత, పురు ప్రతాప్ సింగ్, గుర్గావ్‌లోని అమిటీ ఇంటర్నేషనల్ స్కూల్ నుండి 4వ తరగతి చదువుతున్న విద్యార్థి, బాలల దినోత్సవం రోజున గూగుల్ హోమ్‌పేజీలో పురు ప్రతాప్ సింగ్ గీసిన చిత్రలేఖనం ప్రదర్శించబడింది.
2010 డూడుల్ 4 గూగుల్ పోటీకి సంబంధించిన థీమ్ 'మై డ్రీమ్ ఫర్ ఇండియా'. డూడుల్ 4 గూగుల్ ద్వారా నేటి నుండి 20 సంవత్సరాలలో భారతదేశం ఎలా ఉంటుందనే దానిపై పిల్లలు తమ అభిప్రాయాలను సూచించాలని గూగుల్ కోరింది. గూగుల్ ఇచ్చిన కొన్ని అవుట్‌లైన్ పాయింట్‌లు ఇవ్వబడ్డాయి :
2011 డూడుల్ 4 గూగుల్ పోటీ యొక్క థీమ్ 'ప్రపంచానికి భారతదేశం యొక్క బహుమతి'. ఈ థీమ్ ఆధారంగా లోగో యొక్క వారి స్వంత వెర్షన్‌ను ఊహించుకోమని పిల్లలను అభ్యర్థించారు. ఈ ఏడాది డూడుల్ 4 గూగుల్ పోటీలో వర్షా గుప్తా విజేతగా నిలిచింది.
పాఠశాలల్లో కిండర్ గార్టెన్ నుండి పన్నెండవ తరగతి వరకు విద్యార్థులందరి నుండి సమర్పణలు. తల్లిదండ్రులు/అధ్యాపకులు తమ విద్యార్థుల కోసం డూడుల్‌లను సమర్పించాలి.
డూడుల్ 4 గూగుల్‌ లేదా స్టైల్జిడ్ డూడుల్4గూగుల్‌ అనేది గూగుల్ హోం పేజీలో చూపబడే లోగో సృష్టించడానికి పిల్లలతో గూగుల్ సంస్థ నిర్వహిస్తున్న ఒక వార్షిక పోటీ.
మహాప్రవక్త గారు షాబాన్‌ మాసంలో ప్రత్యేక ఉపవాసాలను పాటించేవారు. హజ్రత్‌ ఆయిషా గారు ఇలా సెల విచ్చారు. నేను మహాప్రవక్త గారిని రమజాన్‌ నెల తప్ప మరే నెలలో మొత్తం నెల ఉపవాసాలుండటాన్ని ఎప్పుడు చూడ లేదు. షాబాన్‌ మాసంలో అత్యధికంగా ఉపవాసాలు పాటించడం మరే నెలలో చూడలేదు.
హజ్రత్‌ అబూ హురైరా ఉల్లేఖనం ప్రకారం మహాప్రవక్త గారు ఈ విధంగా సెలవిచ్చారు: షాబాన్‌ నెల సగ భాగం తర్వాత ఉపవాసాలు పాటించకండి. అంటే షాబాన్‌ నెల చివరి పదిహేను రోజులు ఉపవాసాలు పాటించకూడదు. ఎందుకంటే ముస్లింలు ప్రతి విషయంలో మహాప్రవక్త ని అనుసరిస్తారు. అదే విధంగా షాబాన్‌ ఉపవాసాల విషయంలో కూడా నన్నే అనుసరించి ఎక్కువ ఉప వాసాలు పాటిస్తే శారీరక బలహీనత ఏర్పడి రాబోయే రమజాన్‌ నెల ఉపవాసాలకు కావలసిన శక్తి లోపిస్తుంది. రమజాన్‌ నెల ఉపవాసాలు విధిగా పాటించాల్సి వుంటుంది. కాబట్టి తన జాతి గురించి ఎల్ల ప్పుడు, ప్రతిక్షణం తపించే విశ్వకారుణ్య మూర్తి మహాప్రవక్త గారు షాబాన్‌ నెల ఉపవాసాల ద్వారా రమజాన్‌ నెల ఉప వాసాల్లో ఎలాంటి ఆటంకం జరగకూడదనే ఉద్దేశ్యంతో చాలా స్పష్టంగా ఇలా సెల విచ్చారు. ‘ఇజన్‌తసఫ షాబాను ఫలా తసూమూ’
షాబాను మాసం సగభాగం తర్వాత ఉప వాసాలు పాటించకండి. అంటే షాబాన్‌ నెల మొదటి పదిహేను రోజులు ఉప వాసాలు పాటించి చివరి పదిహేను రోజులు ఉపవాసాలు విరమించాలి.
హజ్రత్‌ ఆయిషా ఉల్లేఖనం ప్రకారం తన వద్ద ఒక స్త్రీ రజబ్‌ నెల ఉపవాసాల గురించి ప్రస్తావన చేయగా ఆమె గారు ఇలా సెలవిచ్చారు: ఒకవేళ నీకు రమజాన్‌ నెల ఉపవాసాల తర్వాత వేరే నెలలో ఉపవాసాలను పాటించాలనే ఆసక్తి వుంటే షాబాన్‌ నెలలో ఉపవాసా లను పాటించు. ఎందుకంటే ఈనెల గురించి అనేక శుభాలు ప్రస్తావించ బడ్డాయి.
దీని సారాంశం ఏమిటంటే షాబాన్‌ నెలలో ఉపవాసాలను పాటించవచ్చు, పూర్తిగా నిషేధించబడలేదు. ఇంకా ఇది మహా గొప్పకార్యం కూడాను. షాబాన్‌ నెల ప్రాముఖ్యత గురించి హజ్రత్‌ అబ్దుల్‌ ఖాదిర్‌ జిలాని గారి వాక్యాలను ఇక్కడ ప్రస్తావించడం చాలా అవసరం. ఆయన ఇలా సెలవిచ్చారు: ఈ నెలలో శుభాలు సమృద్ధిగా ప్రసాదించబడతాయి. పుణ్యాలు ప్రసాదించబడతాయి. పాపాలు దూరం చేయబడతాయి. కాబట్టి ప్రతి తెలివి గల విశ్వాసి ఈ నెలలో ఎలాంటి నిర్లక్ష్యం చేయకూడదు. అశ్రద్ధ వహించ కూడదు. ఇంకా రమజాన్‌ నెలను స్వాగ తించే విధంగా తనకు తాను సంసిద్ధులుగా చేసుకోవాలి. అల్లాహ్ తో విన్నవించు కోవాలి, పశ్చాత్తాపపడాలి. ఈ నెలలో ఎక్కువ ప్రార్థనలు చేసి దైవ సామీప్యాన్ని పొందాలి.
షాబాన్‌ నెల గురించి మహాప్రవక్త గారు ఒక నెల ముందు నుంచే ప్రార్థించేవారు. ‘ఓ అల్లాహ్! మాకు రజబ్‌, షాబాన్‌ నెలలో సమృద్ధిని, శుభాలను ప్రసాదించు. రమ జాన్‌ నెల వరకు చేర్పించు’ అని వేడుకునే వారు. మరో హదీసులో ఈ విధంగా ప్రస్తావించబడిరది: రజబ్‌, రమజాన్‌ మధ్య గల నెల షాబాన్‌ నెల. ప్రజలు దీని ప్రాము ఖ్యత నుండి అలక్ష్యంలో ఉన్నారు. ఈ నెలలో దాసుల కృత్యాలు అల్లాహ్ వద్దకు తీసుకుని వెళ్ళడం జరుగుతుంది. కాబట్టి నా కర్మఫలాలు దేవుని వద్దకు తీసుకుని వెళ్ళే సమయంలో నేను ఉపవాస దీక్షలో ఉండటాన్ని ఇష్టపడతాను అని మహా ప్రవక్త గారు సెలవిచ్చారు.
పన్నెండు నెలల్లో షాబాన్‌ నెలకు ఓ ప్రత్యేక ప్రాముఖ్యత ఉంది. ఎందుకంటే షాబాన్‌ నెలని మహాప్రవక్త ముహమ్మద్‌ గారు తన నెలగా పేర్కొన్నారు. హజ్రత్‌ అబూ హురైరా ఉల్లేఖనం ప్రకారం మహాప్రవక్త గారు ఒక సందర్భంలో ఇలా ఉపదేశించారు : షాబాన్‌ నా నెల. రజబ్‌ అల్లాహ్ నెల, రంజాన్ నా జాతి నెల. షాబాన్‌ నెల మానవులను పాపాల నుండి దూరం చేస్తుంది, రమజాన్‌ నెల పరిశుభ్రం చేస్తుంది.
ద్యుతి కాంతి ఒక క్రిస్టల్, రాయి, లేదా ఖనిజ ఉపరితలం సంకర్షణ మార్గం."కాంతి" అనగా తిరిగి లాటిన్ విస్తారత. ఇది సాధారణంగా దాని మూలాలను, కాంతి, వ్యాఖ్యానం, లేదా ప్రకాశం సూచిస్తుంది.
ఏ నిబంధనలు పరిధి, భూసంబంధమైన లోహ, వస, సిల్కీ గా, వెలుగు వివరించడానికి ఉపయోగిస్తారో అదేవిధంగా, మెరిసే ఒక తళతళలాడే మెరుపును సూచిస్తుంది. ఈ పదాల జాబితా క్రింద ఇవ్వబడింది.
ద్యుతి విస్తృత క్రమణిక పైగా మారుతుంది, అందువలన ఈ ద్యుతిలో వివిధ రకాల వాటి మధ్య దృఢమైన సరిహద్దులు ఉన్నాయి. (ఈ కారణం కోసం, వేర్వేరు మూలాల తరచుగా ఈ సందిగ్ధత మరింత ఒక ప్రత్యేక ఖనిజం జాతిలో విస్తృతంగా మారుతూ వెలుగు యొక్క సామర్థ్యం ద్వారా సంక్లిష్టంగా ఉంటుంది. భిన్నంగా అదే ఖనిజ వర్ణించేందుకు చేయవచ్చు.) నిబంధనలు తరచుగా మెరుపులో ఇంటర్మీడియట్ రకాల వివరించడానికి కలుపుతారు. .
కొన్ని ఖనిజాలు అటువంటి నక్షత్ర సమూహం లేదా చటోయాంసీ (నమూనా తిప్పి ఉంది తరలించడానికి కనిపించే ప్రకాశించే బ్యాండ్లు ప్రదర్శన) వంటి అసాధారణ ఆప్టికల్ విషయాలను, ప్రదర్శిస్తాయి. అలాంటి విషయాలను జాబితా క్రింద ఇవ్వబడింది.
డల్ ఖనిజములు ఒక లాంబెర్టియాన్ రిఫ్లెక్టర్ కొలబద్ద కారణంగా అన్ని దిశలను లో కాంతి పరిక్షేపం ముతక గ్రాన్యులేషంస్ వెలుగు ద్వారా ప్రదర్శిస్తాయి. ఒక ఉదాహరణ కయోలినైట్ ఉంది.
ఒక వ్యత్యాసం కొన్నిసార్లు రెండో జీవి గట్టి తో, మొండి ఖనిజాలు, భూసంబంధమైన ఖనిజాలు మధ్య డ్రా తక్కువ వెలుగుతో గురైంది.
ఇటువంటి ఖనిజాలు పారదర్శక మసగ్గా ఉన్నాయి. ముఖ్యంగా డైమండ్ చూసినప్పుడు ఒక అతిశయోక్తి మెరుపును, అధిక రిఫ్రాక్టివ్ ఇండెక్స్ ను కలిగి ఉంటుంది.
జిడ్డైన ఖనిజాలు కొవ్వు లేదా గ్రీజు ప్రతిబింబిస్తాయి. ఒక జిడ్డైన వెలుగు తరచుగా ఒపాల్, కార్డైరైత్ సహా ఉదాహరణలు, మైక్రోస్కోపిక్ చేర్పుల ఒక గొప్ప సమృద్ధి కలిగి ఖనిజాలు సంభవిస్తుంది. ఒక జిడ్డైన మెరుపును చాలా ఖనిజాలు కూడా టచ్ వస అభిప్రాయపడ్డారు.
10 న్యూటన్లుగా కొలుస్తారు అనుకుందాం. స్ట్ర్ంగ్ వేలాడుతున్నప్పుడు దాని మీద శక్తి పనిచేస్తుంది ఆసక్తిని 10 న్యూటన్లుగా
పైకి తేలుతుంది. గ్రావిటేషనల్ ఫీల్ద్ లేదా గురుత్వాకర్షణశక్తి కారణంగా వేగవంతం కాని శక్తిని రిఫరెంస్ ఫ్రేంలో ఉంచవచ్చు.
1958లో ఆంధ్రప్రదేశ్‌ ప్రభుత్వం నిర్వహించిన బాలసాహిత్య పోటీలలో ఆమె రచించిన నాటికల సంపుటి ‘బాలవినోదిని’ బహుమతికి ఎంపికైంది. అప్పటికే ఆమె బాలసాహిత్యంలో రచయిత్రిగా తన స్థానాన్ని పదిలపరుచుకుంది. 1961లో రవీంద్రనాథ్ ఠాగూర్ శతజయంతి ఉత్సవాల సందర్భంగా ఆంధ్రప్రదేశ్ ప్రభుత్వం నిర్వహించిన బాల సాహిత్య పోటీలలో ఆమె కుమారుడు శ్రీరామమూర్తితో కలసి సంయుక్తంగా రచించిన "రవికవి"కు బహుమతి వచ్చింది. 1968, 1969, 1970లలో వరుసగా మూడేళ్ళు ఆంధ్రప్రదేశ్ ప్రభుత్వం ఏర్పాటు చేసిన బాలసాహిత్య విభాగపోటీలలో ఆమె రచనలు బాలచంద్రిక , ఆశాకిరణం , ‘కుంకుమరేఖ’ లు బహుమతులను సాధించుకున్నాయి. 1981లో పదేళ్ళ విరామానంతరం ‘సరోజినీనాయుడు’ జీవితగాథ భూమికగా రచించిన ‘ఇంద్రధనుస్సు’ అనే గ్రంథానికి బహుమతి లభించింది. వీటిలో ‘కుంకుమరేఖ’, ‘ఇంద్రధనుస్సు’ రచనలు రెండూ సాహిత్య అకాడమీ అవార్డులు సాధించిపెట్టాయి. ‘కుంకుమరేఖ’ ఇప్పటికి మూడు ముద్రణలుగా వచ్చింది. 1970లో ఆంధ్రప్రభ సచిత్ర వారపత్రిక ‘కుంకుమరేఖ’ను ధారావాహికంగా ప్రచురించింది.
ఆమె రచించిన "గృహ నిర్వాహణ శాస్త్రం" నకు తెలుగు సమితివారు బహుమతిని అందజేసారు. "గృహవిజ్ఞానం" గ్రంథానికి కేంద్ర ప్రభుత్వ విద్యా శాఖవారు బహుమతినిచ్చి గౌరవించారు. స్త్రీల సమస్యలను సున్నితంగా అర్ధం చేసుకోగలిగిన లీలావతి - విలక్షణ పార్శ్వాలను ఆవిష్కరించింది. రాజమహేంద్రవరం చరిత్ర గూర్చి ఆమె ‘జయవిపంచి’ మకుటంతో చారిత్రిక నవలను రచించింది. ఆమె రచనలు ఆకాశవాణిలో ప్రసారమవ్వడమే కాక అనేక పత్రికల్లో ప్రచురితమయ్యాయి. ఆమె రచనలు కొన్ని ఇతర భారతీయ భాషలలోకి అనువాదం అయ్యాయి. అమెరికా సమాచారశాఖ కోరిక మేరకు కొన్ని ఆమె ఆంగ్ల రచనలను తెలుగులోకి తర్జుమా చేసింది. కొన్నేళ్ళపాటు ‘ఉదయరేఖ’ అనే వారపత్రికకు సంపాదకురాలిగా వ్యవహరించింది. ఈ వారపత్రిక రాజమండ్రి నుండి వెలువడేది. సరోజినీనాయుడు జీవితాన్ని ఆవిష్కరించిన ‘ఇంద్రధనుస్సు’ రచనను ఆంధ్రప్రదేశ్ ప్రభుత్వం కొన్నేళ్ళపాటు 7వ తరగతి విద్యార్థులకు ఉపవాచకంగా ఏర్పరచింది.
వివిధరంగాల కృషి నేపథ్యంలో ఆమెను అనేక పదవులు వరించాయి. సంగీత నాటక అకాడమీ కార్యనిర్వాహక సభ్యులుగాను, ఆంధ్రప్రదేశ్‌ సాహిత్య అకాడమీ సభ్యులుగాను, రచయిత్రుల సలహామండలి సభ్యులుగాను, బాలల అకాడమీ సభ్యులుగాను, ఆంధ్ర విశ్వవిద్యాలయం సెనెట్‌ సభ్యులుగాను, ఆకాశవాణి ఢిల్లీ కేంద్ర కార్యక్రమ సలహామండలి సభ్యులుగానూ వ్యవహరించి, ఆ పదవులకే వన్నె తెచ్చారు లీలావతి. సాహిత్య, సాంస్కృతిక, సామాజిక అంశాలకు సంబంధించిన ఏ విషయం పైనైనా శ్రోతలను ఆకట్టుకొనే విధంగా అనర్గళంగా ప్రసంగించగల వక్త.
ఆమె తూర్పుగోదావరి జిల్లా రాజమండ్రిలో 1919 సెప్టెంబరు 19న దేవత శ్రీరామమూర్తి, లక్ష్మీదేవమ్మ దంపతులకు జన్మించింది. ఆమె తండ్రి స్వాతంత్ర్య సమరయోధుడు. తండ్రి నుంచి జాతీయోద్యమ పోరాటం, కళాభిరుచి ఆమెకు వారసత్వంగా సంక్రమించాయి. గృహిణిగా కుటుంబాన్ని ఉన్నతంగా దిద్దుకుంటూనే సంగీత, సాహిత్యాలకు అంకితమయ్యారు.
లీలావతి సంగీత కృషిని గుర్తిస్తూ నాటి ముఖ్యమంత్రి బెజవాడ గోపాలరెడ్డి ‘వీణా విశారద’ బిరుదుతో ఘనంగా సన్మానించారు. అప్పటి ఆస్థానకవి శ్రీపాదకృష్ణమూర్తి ‘కవయిత్రీమణి’ బిరుదతో అపూర్వసత్కారం చేశారు. మద్రాసు కేసరికుటీరంవారు ‘గృహలక్ష్మి’ బిరుదుతో స్వర్ణకంకణాన్ని బహూకరించారు.
కోడూరి లీలావతి బహుముఖ ప్రజ్ఞావంతురాలు. ఆమె బాలసాహితీవేత్త, సంగీత విద్వాంసురాలు, సాహితీవేత్త, వీణా విద్వాంసురాలు. స్వాతంత్ర్య సమరయోధురాలు, అనువాదకురాలు, రెండు పర్యాయాలు ఆంధ్రప్రదేశ్‌ ప్రభుత్వ సాహిత్య అకాడమీ అవార్డులు పొందిన రచయిత్రి.
ఆమె రచనలపై పరిశోధనా విద్యార్థులు పత్ర సమర్పణ చేసి, ఎం.ఫిల్‌. పట్టా పొందారు. సంగీత విద్వాంసురాలైన పూర్వరంగంలో, ఆమె ఆకాశవాణిలో అనేక సంగీత కార్యక్రమాలనిచ్చింది.
వైద్యశాస్త్రంలో అత్యంత ముఖ్యమైన అంశం మన శరీరాన్ని అవగాహన చేసుకోవడం. దాన్ని అవగాహన చేసుకున్న కొద్దీ ఎన్నో వ్యాధులకు మూలం, ఎన్నెన్నో వైద్యసమస్యలకు పరిష్కారం దొరుకుతాయి. ఈ అవగాహన కేవలం వైద్యులకే కాక సామాన్యులకు కూడా అవసరం. దానివల్ల వారు ఎన్నో సమస్యలు తప్పించుకునే వీలు దక్కుతుంది. పాఠకులకు శరీరాన్ని అవగాహన కల్పించేందుకు వైద్య వృత్తిలో అనుభవం ఉన్న రచయిత ఈ గ్రంథమాల రచించారు. ఆంధ్రపత్రిక అధిపతులైన శివలెంక శంభుప్రసాద్ ప్రేరణతో ఈ గ్రంథమాలను తాను ప్రణాళిక చేసి రచించినట్టు రచయిత డాక్టర్ గాలి బాలసుందరరావు చెప్పారు.
మనమూ-మన దేహస్థితి గ్రంథమాలలోని రెండవ భాగము రోగకాండ మొదటి ముద్రణ 1965 లో జరిగింది. దీనిని మాతృసమానులైన తెన్నేటి శేషమ్మ గారికి అంకితమిచ్చారు.
ఆప్టిక్స్ లో, ఫెర్మా సూత్రం లేదా కనీస సమయ సూత్రం ప్రకారం రెండు బిందువుల మధ్యనున్న దూరాన్ని కాంతి రేఖ కనిష్ఠ సమయంలో ప్రయాణిస్తుంది.
ఈ సూత్రాన్ని కొన్నిసార్లు కాంతి రేఖ నిర్వచనంగా ఉపయెగిస్తారు. కానీ పైన చెప్పబడినది సాంప్రదాయ నిర్వచనం. ఆధునిక నిర్వచనం ప్రకారం కాంతిరేఖలు స్థిర ధ్రువణ పొడవు మార్గాన్ని మార్గ వ్యత్యాసాలననుసరించి ప్రయాణిస్తాయి. మరొక విధంగా చెప్పాలంటే కాంతి రేఖలు ప్రయాణించే మార్గానికి సమాంతరంగా వేరొక మార్గంలో ప్రయాణించడానికి కూడా అంతే సమయం పడుతుంది. అద్దం ద్వారా పరావర్తనము చెందే, వివిధ మాధ్యమాల ద్వారా వక్రీభవనము పొందే, సంపూర్ణ అంతఃప్రతిబింబము చెందే కాంతి కిరణాల ధర్మములను ఫెర్మా సూత్రం ద్వారా విశ్లేషించవచ్చు. గణితశాస్త్రపరంగా ఈ సూత్రం హైజెన్ సూత్రాన్ని అనుసరిస్తుంది. స్నెల్ నియమం, పరావర్తన నియమాలను ఈ సూత్రం ద్వారా కనుగొనవచ్చు. ఫెర్మా సూత్రం స్వరూపం కూడా హామిల్టన్ సూత్రపు స్వరూపానికి సమానంగా ఉంటుంది, ఇది హేమిల్టోనియన్ ఆప్టిక్స్ కి ఆధారం.
సమయాని పరిగణించని కారణంగా ఆప్టికల్ మార్గం పొడవు పూర్తిగా జ్యామితీయ పరిమాణం. కాంతి ప్రయాణ సమయంలోని ఒక అత్యంతము, రెండు బిందువులు , ల మధ్య ఆప్టికల్ మార్గం పొడవు యొక్క అత్యంతమునకు సమానము. ఫ్రెంచ్ గణిత శాస్త్రజ్ఞుడు పియరీ డి ఫెర్మాట్ ప్రతిపాదించిన చారిత్రక రూపంలో అసంపూర్తిగా ఉంది.
వేరియెషనల్ ఫెర్మాట్ సూత్రం ఆధునిక ప్రకటన, రెండు స్ధిర బిందువులు , మధ్య కాంతి మార్గం యొక్క ఆప్టికల్ పొడవు ఒక అత్యంతము.పదార్థం యొక్క ఆప్టికల్ పొడవుని రిఫ్రాక్టివ్ ఇండెక్సతో గుణించిన భౌతిక పొడవు అని నిర్వచిస్తారు.
ఒక విద్యుదయస్కాంత తరంగం , అనే రెండు బిందువుల మధ్య గల మర్గాన్ని ప్రయాణించడానికి తీసుకునే సమయం అనుకుంటే, ఆ ని ఈ విధంగా సమీకరించవచ్చు.